Treća žena
Treća žena je hrvatski crno-bijeli igrani film snimljen 1997. godine u režiji Zorana Tadića. PO žanru je mješavina drame i trilera, a predstavlja remake znamenitog britanskog filma Treći čovjek. Radnja je smještena u Zagreb u jesen 1991. za vrijeme Domovinskog rata. Protagonistica, čiji lik tumači Ena Begović, je hrvatska novinarka koja iz Australije dolazi u Hrvatsku na poziv svoje prijateljice za koju se utvrdi da je poginula u prometnoj nesreći, ali čije sumnjive okolnosti potaknu istragu koja u zračnim uzbunama i zamračenjima pogođenom gradu donosi brojne opasnosti.

Scenario za film je napisao Tadićev stalni suradnik Pavao Pavličić, koji je nastojao što vjernije slijediti britanski original, mada je također napravio brojne izmjene; tako je dijelu likova promijenjen spol, a hladnoratovska podjela u poratnom Berlinu zamijenjena suparništvom civilne i vojne policije. Dio kritičara, pogotovo lijeve i liberalne orijentacije, je zamjerio autorima što su, na ne previše uvjerljiv način, glavne negativce od krijumčara lijekova u originalu transformirali u trgovce organima kojima kao paravan služi diplomatski imunitet humanitarnih nevladinih organizacija. To se tumačilo izrazom neprijateljstva tadašnje vlasti predsjednika Franje Tuđmana prema institucijama civilnog društva, koje je izraz našlo i u sadržaju filma.

Uloge 

Ostale uloge  ▼

Vanjske veze
 

Hrvatski filmovi
Triler filmovi‎
Dramski filmovi
Špijunski filmovi
Filmovi o raspadu SFRJ